Document ID: 32000R2438

Κανονισμός (ΕΚ) αριθ. 2438/2000 της Επιτροπής
της 3ης Νοεμβρίου 2000
για την τροποποίηση του κανονισμού (ΕΚ) αριθ. 908/2000 σχετικά με τις λεπτομέρειες υπολογισμού των ενισχύσεων που χορηγούνται από τα κράτη μέλη στις οργανώσεις παραγωγών στον τομέα της αλιείας και της υδατοκαλλιέργειας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2792/1999 του Συμβουλίου, της 17ης Δεκεμβρίου 1999, για τον καθορισμό των λεπτομερών κανόνων και ρυθμίσεων σχετικά με την κοινοτική διαρθρωτική βοήθεια στον τομέα της αλιείας(1), και ιδίως το άρθρο 15 παράγραφος 4,
Εκτιμώντας τα ακόλουθα:
(1) Ο κανονισμός (ΕΚ) αριθ. 908/2000 της Επιτροπής, της 2ας Μαΐου 2000, σχετικά με τις λεπτομέρειες υπολογισμού των ενισχύσεων που χορηγούνται από τα κράτη μέλη στις οργανώσεις παραγωγών στον τομέα της αλιείας και υδατοκαλλιέργειας(2) καθορίζει, ιδίως στο άρθρο 6, τις λεπτομέρειες μετάβασης μεταξύ των διατάξεων που ισχύουν μέχρι τις 31 Δεκεμβρίου 1999 αφενός, και εκείνων που ισχύουν από την 1η Ιανουαρίου 2000, αφετέρου.
(2) Οι διατάξεις του άρθρου 6 τρίτο εδάφιο του κανονισμού (ΕΚ) αριθ. 908/2000 δεν είναι σύμφωνες με εκείνες του άρθρου 30 παράγραφος 2 του κανονισμού (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων που αφορούν τα διαρθρωτικά ταμεία(3) και, κατά συνέπεια, πρέπει να διορθωθεί η κατάσταση αυτή και να τροποποιηθεί, για τον σκοπό αυτό, ο κανονισμός (ΕΚ) αριθ. 908/2000.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του τομέα αλιείας και υδατοκαλλιέργειας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 6 του κανονισμού (ΕΚ) αριθ. 908/2000, το τρίτο εδάφιο καταργείται και αντικαθίσταται από το ακόλουθο εδάφιο:"Για τις ενισχύσεις, η απόφαση χορήγησης των οποίων λήφθηκε από τα κράτη μέλη μετά την 1η Ιανουαρίου 2000, βάσει των άρθρων 7 και 7β του κανονισμού (ΕΟΚ) αριθ. 3759/92, η επιστροφή πραγματοποιείται στο πλαίσιο του προγραμματισμού των διαρθρωτικών ταμείων του σχετικού κράτους μέλους για την περίοδο 2000-2006."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων
Εφαρμόζεται από την 1η Ιανουαρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Νοεμβρίου 2000.

Labels: 19
5
6